સૂત્રો પાસેથી મળતી માહિતી મુજબ ગ્યાસપુર ભાઠા, અસલાલી જેવા વિસ્તારોમાં રેત માફિયાઓનું રાજ વધી ગયું છે. રેત ખનનના અનેક કિસ્સાઓ બનતા હોય છે. સાબરમતી નદી તેમજ આસપાસમાં આવેલી સરકારી જમીનમાંથી રેતીની ચોરી કરવામાં આવતી હોય છે. ગત રાતે અમદાવાદ ગ્રામ્ય એસઓજીની ટીમને બાતમી મળી હતી કે ગ્યાસપુર ગામની સીમમાં સાબરમતી નદીની બાજુમાં સરકારી જમીનમાં રેત ખનન થઇ રહ્યું છે, જેને આધારે પીએસઆઇ વી.એમ. કોલાદ્રા અને ટીમે દરોડો પાડી રેત ચોરી કરતા બે લોકોની અટકાયત કરી હતી.